CELEX: 32007R1513
Language: sk
Date: 2007-12-19 00:00:00
Title: Nariadenie Komisie (ES) č. 1513/2007 z  19. decembra 2007 o vydávaní dovozných povolení pre žiadosti podané počas prvých siedmich dní mesiaca december 2007 v rámci colnej kvóty otvorenej nariadením (ES) č. 1383/2007 pre hydinové mäso

20.12.2007   
            
            
               SK
            
            
               Úradný vestník Európskej únie
            
            
               L 335/7
            
         
      NARIADENIE KOMISIE (ES) č. 1513/2007
   z 19. decembra 2007
   o vydávaní dovozných povolení pre žiadosti podané počas prvých siedmich dní mesiaca december 2007 v rámci colnej kvóty otvorenej nariadením (ES) č. 1383/2007 pre hydinové mäso
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom (1),
   so zreteľom na nariadenie Komisie (ES) č. 1383/2007 z 26. novembra 2007, ktorým sa ustanovujú podrobné pravidlá uplatňovania nariadenia Rady (ES) č. 779/98, pokiaľ ide o otvorenie a správu niektorých kvót na dovoz produktov z odvetvia hydinového mäsa s pôvodom v Turecku do Spoločenstva (2), a najmä na jeho článok 5 ods. 5,
   keďže:
   
               (1)
            
            
               Nariadením (ES) č. 1383/2007 sa otvorili colné kvóty na dovoz produktov z odvetvia hydinového mäsa.
            
         
               (2)
            
            
               Žiadosti o dovozné povolenia podané počas prvých siedmich dní mesiaca december 2007 na čiastkové obdobie od 1. januára do 31. marca 2008 nedosahujú množstvá, ktoré sú k dispozícii. Mali by sa preto určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie,
            
         PRIJALA TOTO NARIADENIE:
   Článok 1
   Množstvo, na ktoré neboli podané žiadosti o dovozné povolenia spadajúce pod kvótu s poradovým číslom 09.4103 podľa nariadenia (ES) č. 1383/2007, ktoré sa má pridať do čiastkového obdobia od 1. apríla do 30. júna 2008, je 250 000 kg.
   Článok 2
   Toto nariadenie nadobúda účinnosť 20. decembra 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2007
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. ES L 282, 1.11.1975, s. 77. Nariadenie naposledy zmenené a doplnené nariadením (ES) č. 679/2006 (Ú. v. EÚ L 119, 4.5.2006, s. 1). Nariadenie (EHS) č. 2777/75 sa nahrádza nariadením (ES) č. 1234/2007 (Ú. v. EÚ L 299, 16.11.2007, s. 1) s účinnosťou od 1. júla 2008.
   
      (2)  Ú. v. EÚ L 309, 27.11.2007, s. 34.